สอบถามค่ะ ว่าลืมกินยาคุม3วัน แล้วมีเลือดไหลออกมา เลยกินเม็ดที่ลืมไป1เม็ด กินก่อนนอน แต่ตอนกลางวันมีเลือดไหลออกมาเป็นสีเข้ม แบบนี้คือจะเป็นอะไรไหมคะ หรือควรปล่อยให้มีประจำเดือน
สวัสดีค่ะ การใช้ยาคุมกำเนิดแบบแผงรายเดือนจัดเป็นการคุมกำเนิดที่มีประสิทธิภาพสูงมาก หากได้กินทุกวันติดต่อกัน คลาดเคลื่อนวันละไม่เกิน 3 ชม.โดยหากลืมกินยาคุมไป 1 วัน ให้รีบกินทันทีที่นึกได้ และกินยาที่เหลือในแผงต่อไปตามปกติ แต่หากลืมยาคุมเกิน 3 วันขึ้นไปแล้ว ควรจะหยุดยาคุมแผงนั้น และรอให้ประจำเดือนมาแล้วค่อยเริ่มแผงใหม่ และในระหว่างที่รอให้ประจำเดือนมา ควรใส่ถุงยางอนามัยเพื่อคุมกำเนิดไปก่อนจากที่กล่าวมา เลือดที่ไหล อาจเกิดจากการหยุดยาคุมกะทันหันกลางแผง ซึ่งถ้ากลับไปกินแล้ว ก็อาจจะยังไม่ได้ประสิทธิภาพเท่าเดิมอยู่ดี อาจจะหยุดไปเลยแล้วใช้ถุงยางอนามัยป้องกันจนว่าประจำเดือนรอบใหม่จะมา หรือถ้าจะกินต่อ ก็ควรใส่ถุงยางอนามัยคุมร่วมไปด้วยทุกครั้งแล้วสังเกตรอบเดือนก่อนจะกินยาแผงถัดไปค่ะ